স্টল ভাঙাকে কেন্দ্র করে উত্তেজনা ছড়াল হাওড়া স্টেশন চত্বরে। এদিন হাওড়া স্টেশন চত্বরের ১৯টি অস্থায়ী স্টল ভেঙে দেয় আরপিএফ। এর প্রতিবাদে হাওড়া স্টেশনে বিক্ষোভ দেখান ভেন্ডররা। তাঁদের সঙ্গে বিক্ষোভে যোগ দেয় বিজেপিও।
 নিজস্ব প্রতিবেদন : স্টল ভাঙাকে কেন্দ্র করে উত্তেজনা ছড়াল হাওড়া স্টেশন চত্বরে। এদিন হাওড়া স্টেশন চত্বরের ১৯টি অস্থায়ী স্টল ভেঙে দেয় আরপিএফ। এর প্রতিবাদে হাওড়া স্টেশনে বিক্ষোভ দেখান ভেন্ডররা। তাঁদের সঙ্গে বিক্ষোভে যোগ দেয় বিজেপিও। রেলের বক্তব্য, স্টেশনের উপর ওই স্টলগুলি অবৈধভাবে চলছিল। স্টেশনের অনেকটা জায়গা জুড়েছিল স্টলগুলি। ফলে ভিড় প্ল্যাটফর্মে যাত্রীদের যাতায়াতে অসুবিধা হচ্ছিল। যদিও ভেন্ডরদের সাফ দাবি, রেলকে টাকা দিয়ে বৈধ লাইসেন্স নিয়েই তাঁরা স্টলগুলি চালাচ্ছিলেন। তাঁদের অভিযোগ, ইচ্ছাকৃতভাবেই স্টলগুলিকে উচ্ছেদ করা হয়েছে। অবিলম্বে ওই স্টলগুলিতে ফের তাঁদেরকে ব্যবসা করতে দেওয়ার দাবি জানিয়েছেন ভেন্ডররা।